অশান্ত বাংলাদেশ, কোথায় কোথায় আগুন লাগানো হল দেখুন

কলকাতা: প্রধানমন্ত্রীর পদ থেকে পদত্যাগ করে বাংলাদেশ ছেড়েছেন শেখ হাসিনা (Sheikh Hasina)। সে দেশের সেনা প্রধান ঘোষণা করেছেন ৪৮ ঘণ্টার মধ্য অন্তর্বর্তী সরকার গঠন করবেন। তারপরও অগ্নিগর্ভ বাংলাদেশের পরিস্থিতি। সোমবার রাতে ঢাকার ধানমন্ডিতে ভারতীয় হাইকমিশনের প্রতিষ্ঠান ‘ইন্দিরা গান্ধী কালচারাল সেন্টার’ (Indira Gandhi Cultural Centre) এ আগুন লাগিয়ে দেয় আন্দোলনকারীরা। জ্বলতে থাকার মধ্যেই সেখান থেকে জিনিসপত্র লুট করতে দেখা যায় বিশৃঙ্খলাকারীদের। এদিন রাত সাড়ে ৮টায় দেখা যায়, ইন্দিরা গান্ধী কালচারাল সেন্টার থেকে জিনিসপত্র একদল লোক ভ্যানে করে নিয়ে যেতে দেখা যায়। বাংলাদেশের প্রাক্তন ক্রীড়ামন্ত্রী নাজমুল হাসানের বাড়িতে আগুন ধরানোর অভিযোগ উঠেছে। সে দেশের প্রাক্তন ক্রিকেটার মাশরফি মোর্তাজার বাড়িতে আগুন ধরিয়ে দেওয়ার অভিযোগ উঠেছে। ঢাকায় পুলিশের সদর দফতরে হামলার অভিযোগ।

বাংলাদেশের সংবাদমাধ্যম সূত্রে খবর, হাসিনার দল আওয়ামি লিগের ঢাকার কার্যালয়ে আগুন ধরিয়ে দেওয়া হয়েছে। ধানমণ্ডিতে আওয়ামি লিগের কার্যালয়ে আগুন ধরানো হয়েছে। ধানমণ্ডিতে স্বরাষ্ট্রমন্ত্রী আসাদুজ্জামান খান কামালের বাড়িতে হামলার অভিযোগ উঠেছে। এখন যা পরিস্থিতি তাতে আওয়ামি লিগের ভবিষ্যৎ নিয়ে প্রশ্ন উঠছে।  ঝিনাইদহে ইউনিয়ন পরিষদের চেয়ারম্যানের বাড়িতে আগুন দিয়েছে বিক্ষোভকারীরা। পুড়ে মারা গিয়েছেন চেয়ারম্যান-সহ তিন জন। ঢাকায় পুলিশের সদর দফতরে ঢুকে ভাঙচুর চালাতে থাকেন বিক্ষোভকারীরা। দেওয়াল টপকে তখন সেখান থেকে পালিয়ে যান পুলিশকর্মীরা।

আরও পড়ুন: হাসিনার রাজনীতিতে ফেরা নিয়ে বড় ঘোষণা ছেলে জয়ের

বাংলাদেশের পার্লামেন্টে ঢুকে পড়েছেন আন্দোলনরত পড়ুয়ারা। ভিতরে ঢুকে রীতিমতো ভাঙচুর চালালেন। আওয়ামি লিগের নেতাদের উপরও আন্দোলনের প্রভাব পড়েছে। এমপি মাশরাফি মোর্তাজার বাড়িও আগুন ধরিয়ে দেওয়ার অভিযোগ উঠেছে। আওয়ামি লিগের বিভিন্ন নেতার বাড়ির পাশাপাশি তাঁর বাড়িও জ্বালিয়ে দেওয়া হয়েছে। প্রধানমন্ত্রী পদ থেকে শেখ হাসিনা পদত্যাগ করতেই নরাইলের সাধারণ মানুষ বিজয়োল্লাসে মাতেন। আওয়ামি লিগের বিভিন্ন নেতার বাড়িতে আগুন ধরিয়ে দেওয়া হয় বলে খবর।